text: Կարս մայրաքաղաքը - Կարսի բերդը - Armenian-History.com Home » Կարս մայրաքաղաքը Կարս մայրաքաղաքը Published: 13 Մարտի, 2009 Last Updated: 18 Մայիսի, 2021 Կարս մայրաքաղաքի պատմությունը Որոշ մասնագետների վկայությամբ Կարսի բերդը հիմնադրվել է դեռ ուրարտական շրջանում: Կարսը միջնադարյան Հայաստանի մինչեւ օրս պահպանված մայրաքաղաքներից է: Այն գտնվում է Ախուրյանի աջակողմյան վտակ Կարս գետի ափին: Կարսը գտնվում է Այրարատ աշխարհի Վանանդ գավառում: Նրա առաջին տերերը Վանանդի իշխաններն են, որոնք հիշատակվում են IV դարից: Քաղաքի պատմության վաղ շրջանի մասին տեղեկությունները քիչ են: Միայն ստույգ գիտենք, որ այն հայոց պատմության մեջ հայտնի դարձավ ավելի ուշ` IX դարից: IX դարի վերջից Կարսը հիշատակվում է իբրեւ բերդաքաղաք, իսկ 928թ. դառնում է Հայաստանի մայրաքաղաք։ Սակայն Բագրատունյաց նախորդ երկու մայրաքաղաքների` Բագարանի եւ Երազգավորսի նման Կարսը եւս երկարատեւ չի մնում կենտրոնական թագավորության մայրաքաղաք: 961թ. Աշոտ 3-րդը Բագրատունյաց թագավորության մայրաքաղաք է հռչակում Անին, իսկ Կարսը մնում է որպես Բագրատունիների կրտսեր ճյուղի Կարսի կամ Վանանդի ֆեոդալական փոքր թագավորության մայրաքաղաք: Կարսի պարիսպները 1053թ-ից Կարսը պարբերաբար ենթարկվում է Սելջուկների ասպատակություններին: 1064թ Կարսի վերջին հայ թագավոր Գագիկը, որպեսզի ապահովի Կարսը հետագա Սելջուկյան արշավանքներից, զիջում է այն բյուզանդացիներին դրա դիմաց ստանալով Կապադովկիայի Ծամնդավ քաղաքը: Շուտով Կարսը գրավում են Սելջուկ թուրքերը: 1198-1236թթ հայազգի զորավարներ Զաքարե եւ Իվանե Զաքարյանները ազատագրեցին Կարսը եւ Հայաստանի մի հատվածը հիմնելով իրենց իշխանությունը: XI-XIII դդ. Կարսի բնակչության թիվը անցնում էր 50.000 մարդուց, իսկ դա այդ ժամանակաշրջանի քաղաքների բնակչության համար շատ մեծ թիվ էր: Մոնղոլները 1236թ. Հյուսիսային Հայաստանի մյուս քաղաքների հետ միասին գրավում եւ ավերում են նաեւ Կարսը: 1394թ. Կարսը ավերվում է Լենկթեմուրի հորդաների կողմից, իսկ հետագայում ձեռքից ձեռք է անցնում կարա-կոյունլու ու ակ-կոյունլու թուրքմենական ցեղերի, ապա թուրքերի եւ պարսիկների տիրապետության շրջանում: 1877-1878թթ ռուս-թուրքական պատերազմի ժամանակ Կարս քաղաքը եւ նրա շրջակայքը միացվեցին Ռուսաստանին: Ռուսական կայսրությանը նոր միացրած տարածքներից կազմվեց Կարսի մարզը` Կարս, Օլթի, Արդահան եւ Կաղզվան օկրուգներով: Մարզի կենտրոնը Կարսն էր: Առաջին համաշխարհային պատերազմի վերջում Կարս քաղաքն ու մարզը, Բրեստի 1918թ. մարտի 3-ի պայմանագրով, նորից անցան Թուրքիային: Այստեղ հայ բնակչության զգալի մասը զոհ գնաց կոտորածներին, իսկ մնացածը գաղթեցին Արեւելյան Հայաստան եւ Հյուսիսային Կովկաս: Կարսի Մարզը Ցարական Ռուսաստանի կասմում 1919թ ապրիլին Կարս մտան Հայաստանի Առաջին Հանրապետության զորքերը: Մեկ տարվա ընթացքում հսկայական քանակության հայ գաղթականներ տեղափոխվեցին Կարս քաղաքը եւ շրջակայքը: Սակայն 1920թ ամռանը երկրորդ թուրք-հայկական պատերազմի ժամանակ քաղաքը գրավվեց թուրքական զորքերի կողմից եւ կրկին անգամ կազմակերպվեց հայ բնակչության կոտորած: Ներկայումս Կարսը Թուրքիայի կազմի մեջ է, փոքրիկ եւ անշուք քաղաք: Անցյալի փառքից մնացել է միայն անունը:


source: CulturaX

text: «Վաղարշապատ» ԲԿ-ից «Նաիրի» ԲԿ տեղափոխված երիտասարդի մոտ հրազեն է գտնվել | 24news Հնգ, 3 Դեկտեմբեր, 2020 - 01:26 Ուրբ, 12/06/2019 - 17:56 Նոյեմբերի 14-ին Էջմիածնի Վազգեն Սարգսյան փողոցից հրազենային վնասվածքներով «Վաղարշապատ» բժշկական կենտրոն տեղափոխվեց 27-ամյա մի երիտասարդ։ Դեպքի վայրում հայտնաբերվեցին տարբեր տրամաչափի 10-ից ավելի կրակված պարկուճ, ինչպես եւ տուժողի «Մերսեդեսը»՝ կրակոցների հետքերով։ Հարուցվեց քրեական գործ, որի շրջանակներում Վաղարշապատի բաժնի ծառայողները ոստիկանության այլ ստորաբաժանումների գործընկերների եւ դեպքի նախաքննությունը վարող մարմնի աշխատակիցների հետ ձեռնարկեցին ծավալուն օպերատիվ-հետախուզական միջոցառումներ ու քննչական գործողություններ։ Արդյունքում հայտնի դարձավ զինված միջադեպի մասնակից անձանց ինքնությունը։ Պարզվեց նաեւ, որ սպանության փորձ կատարած անձինք եղել են «BMW» մակնիշի ավտոմեքենայով, որը շահագործվել է Էջմիածնի բնակիչ, 25-ամյա մի երիտասարդի կողմից։ Վերջինս հայտնաբերվեց ու բերման ենթարկվեց։ Երիտասարդին մեղադրանք առաջադրվեց, ինչից հետո նա կալանավորվեց։ Հետագա միջոցառումներով իրավապահները հայտնաբերեցին նաեւ «BMW» մակնիշի ավտոմեքենան, որը Բյուրական գյուղից տեղափոխվեց բաժնի պահպանվող հատուկ տարածք։ Օպերատիվ-հետախուզական տարաբնույթ միջոցառումներով հայտնի դարձավ, որ հրազենային վնասվածքներով «Վաղարշապատ» բժշկական կենտրոնից Երեւանի «Նաիրի» բժշկական կենտրոն տեղափոխված երիտասարդը հիվանդասենյակում հրազեն է պահում։ Ոստիկանության եւ քննչական կոմիտեի ծառայողները դեկտեմբերի 5-ին դատարանի որոշմամբ խուզարկեցին հիվանդասենյակը եւ հայտնաբերեցին ատրճանակ՝ լիցքավորված 9մմ տրամաչափի 3 փամփուշտով, որոնցից մեկը՝ փողում։ Նշանակվել է դատաձգաբանական փորձաքննություն։ Դեպքի բոլոր հանգամանքները պարզելու ուղղությամբ օպերատիվ-հետախուզական միջոցառումներն ու քննչական գործողությունները շարունակվում են։


text: Վարչապետը հանձնարարել է ներկայացնել ներդրումային ծրագրերի աջակցության սցենարներ - Պանորամա | Հայաստանի նորություններ Քաղաքական 18:58 07/04/2020 Հայաստան Վարչապետ Նիկոլ Փաշինյանի գլխավորությամբ կառավարությունում այսօր տեղի է ունեցել հերթական խորհրդակցությունը, որի շրջանակում քննարկվել են կորոնավիրուսի հետեւանքով առաջացած սոցիալ-տնտեսական խնդիրների լուծումները: Այս մասին տեղեկացնում է ՀՀ վարչապետի աշխատակազմի տեղեկատվության եւ հասարակայնության հետ կապերի վարչությունը: Հաջորդիվ քննարկվել են Հայաստանի պետական հետաքրքրությունների ֆոնդի (ANIF) մշակած՝ տնտեսության տարբեր ճյուղերում ներդրումային ծրագրերին օժանդակելու առաջարկները: Մտքերի փոխանակության ընթացքում արծարծվել են առաջնահերթություն ներկայացնող ոլորտներին, պետություն-մասնավոր գործընկերության (PPP) սկզբունքի ներքո նպատակային ծրագրերի իրականացման մեխանիզմներին, չափանիշներին, հնարավոր ռիսկերի կառավարման գործիքակազմին առնչվող հարցեր, ներկայացվել են մի շարք գաղափարներ:


text: Հասարակություն / 09.11.2019 20:17 13 դեկտեմբերի 2019 21:50 09.11.2019 ԱԺ-ի մոտ բռնկած հրդեհի հետեւանքով ֆինն տղամարդ է տուժել. նրա վիճակը ծանր է Ազգային ժողովի մոտ բռնկած հրդեհի հետեւանքով ամբողջությամբ այրվել է կից երկհարկանի փայտյա տունը. բնակիչներից մեկը հիվանդանոցում է, մյուսին՝ հոգեբանական օգնություն է ցուցաբերվել: 21:23 09.11.2019 Չամուսնացավ, զավակ չունեցավ, բայց այս հայուհուն Իրանում անվանում են «արեւային մայր» Աստղագիտության ոլորտում կանանց շատ անուններ հայտնի չեն, բայց այստեղ էլ են հայուհիները տարբերվել։ Sputnik Արմենիան պատմում է Ալենուշ Տերյանի մասին, որն Իրանի աստղագիտության պատմության մեջ արեւային առաջին աստղադիտարանի հիմնադիրներից մեկը դարձավ։ 20:52 09.11.2019 Այ քեզ բան. ֆեյք ստեղծող նոր ալգորիթմը գործարկվել է, Instagram-ի «լայքազրկումն» էլ` սկսվել Instagram-ը կարծես թե վերջնականապես հրաժեշտ է տալիս «լայքերին», OpenAI-ն էլ ինքնուրույն ֆեյք նորություններ ստեղծող ալգորիթմ է հրապարակել։ 20:18 09.11.2019 Ստիպված կլինեն վճարել. օտարերկրյա վարորդներին չի հաջողվի ՌԴ–ում տուգանքներից խուսափել Ռուսաստանի կառավարությունը ճանապարհային երթեւեկության կանոններն անտեսող օտարերկրյա վարորդներին պատժելու համար կտրուկ փոփոխությունների փաթեթ է նախապատրաստում։ 19:57 09.11.2019 18:34 09.11.2019 «Հարսանիք Շուշիում» օպերացիան սկսված է. Արմեն Գրիգորյանը հարսանեկան լուսանկար է հրապարակել ԱԽ քարտուղարի հարսանիքին ներկա է հայաստանյան եւ արցախյան քաղաքական էլիտան՝ նրանց թվում՝ վարչապետ Նիկոլ Փաշինյանը, ԱԺ նախագահ Արարատ Միրզոյան, Արցախի Անվտանգության խորհրդի քարտուղար Արշավիր Ղարամյանը, ԱԺ նախագահ Աշոտ Ղուլյանը եւ ուրիշներ: «Ափսոս` կաթ չունեմ». Տիմատիի՝ «կերակրող մոր» լուսանկարն իրարանցում է առաջացրել Ոմանց թվացել է, որ երեխային այդպես գրկելու պատճառը նորաթուխ հայրիկի անփորձությունն է: Օգտատերերին տարօրինակ է թվացել նաեւ երգչի տնային հագուստը, մասնավորապես՝ կիսաթափանցիկ շապիկը: 17:29 09.11.2019 ՊՆ-ն հայտարարում է ՏՏ մասնագետ-զորակոչիկների մրցույթ Մրցույթին կարող են մասնակցել 2019թ. ձմեռային զորակոչին ենթակա զորակոչիկները 3 մասնագիտություններով՝ ծրագրավորում, ցանցային ադմինիստրացիա, կիբեռանվտանգություն մասնագիտություններով: 15:38 09.11.2019 Հայի գենն իրենն արեց. Աննա Խիլկեւիչն առաջին անգամ ցույց է տվել փոքր դստերը Հայտնի դերասանուհի Աննա Խիլկեւիչի երկրպագուները հաճախ էին նրան խնդրում ցույց տալ կրտսեր դստերը: Վերջապես նա իրականացրեց խնդրանքը: 15:03 09.11.2019 ‹‹Ազնավուր հիմնադրամը›› 10 միլիոն դրամ է նվիրաբերել ‹‹Ժպիտների քաղաքին›› Աննա Հակոբյանը նշել է, որ եղել է աշխարհի բազմաթիվ երկրների արյունաբանության եւ ուռուցքաբանության կենտրոններում եւ համոզվել, որ ի տարբերություն մեր երկրի, մյուս կենտրոններում սարսափ չկա քաղցկեղի հանդեպ եւ այն միանգամայն հաղթահարելի է։


text: ԿԳՄՍՆ ենթակայության կազմակերպությունները հունիսի 1-ին անակնկալներ կմատուցեն երեխաներին – Azat TV 21:20 31/05/2021 ՀՀ ԿԳՄՍ նախարարության ենթակայության կազմակերպությունները հունիսի 1-ին կիրականացնեն բազմաթիվ միջոցառումներ՝ նվիրված Երեխաների իրավունքների պաշտպանության միջազգային օրվան: Հետաքրքիր, գունեղ, ինտերակտիվ, ուսուցողական եւ երաժշտական միջոցառումները կապահովեն երեխաների հունիսմեկյան տոնը: Հայաստանի ազգային ֆիլհարմոնիկ նվագախումբ. Ազատության հրապարակը կվերածվի հեքիաթային վայրի Հայաստանի ազգային ֆիլհարմոնիկ նվագախումբը Երեւանի քաղաքապետարանի եւ Հանրային հեռուստաընկերության համագործակցությամբ «Արամ Խաչատրյան» համերգասրահի հարակից տարածքն ու Ազատության հրապարակը կվերածի հեքիաթային վայրի։ Ժամը 16:00-ից Ա. Խաչատրյանի արձանի շրջակայքում կբացվի մանկական գրքերի ցուցահանդես-վաճառք: Տաղավարներում «Անտարես», «Զանգակ» եւ «Արեւիկ» հրատարակչությունները խաղերի եւ այլ ինտերակտիվ միջոցառումների միջոցով երեխաներին կներկայացնեն ցուցադրվող բազմազան ու գունեղ մանկական գրականություն։ Երեխաները կհանդիպեն գրքերից «փախուստի դիմած» հերոսներին, կզրուցեն ու կխաղան նրանց հետ, կկերպարանափոխվեն, կնկարեն մոլբերտների վրա։ Ցուցահանդես-վաճառքը կտեւի մինչ ուշ երեկո։ Ժամը 17:00-ից նույն տարածքում դերասան-խաղավարների միջոցով կկազմակերպվեն ազգային խաղեր, պաղպաղակի եւ քաղցրավենիքի հյուրասիրություն («Հեփիում» զվարճանքների կենտրոնի մասնակցությամբ)։ Ժամը 18։00-ին «Արամ Խաչատրյան» համերգասրահի տանիքից կհայտնվի անսպասելի անակնկալը, որը երեխաների տոնը կվերածի իրական հեքիաթի («Ալեքս Ռիթեյլ Քամփնի» ընկերության աջակցությամբ)։ Ժամը 19:00-ին Ազատության հրապարակում կմեկնարկի «Գտնված մեղեդի» խորագրով համերգը։ Կհնչի երաժշտություն՝ Հանրային հեռուստաընկերության կողմից ցուցադրված արտասահմանյան եւ հայկական սիրված մուլտֆիլմերից: Համերգի ընթացքում Հայաստանի ազգային ֆիլհարմոնիկ նվագախմբի կատարումներին կմիանան «Ձայնի պահպանման վոկալ-երգչախմբային դպրոցի սաները» (գեղարվեստական ղեկավար՝ Կարինե Առաքելյան, խմբավար՝ Էմմա Առաքելյան): Գունեղ եւ հետաքրքիր պատմություններով կներկայացվեն կատարվող ստեղծագործությունները: Երաժշտական ստեղծագործությունների կատարման ընթացքում կցուցադրվեն մուլտֆիլմերից հատվածներ: Համերգը կղեկավարի Հայաստանի ազգային ֆիլհարմոնիկ նվագախմբի գեղարվեստական ղեկավար եւ գլխավոր դիրիժոր Էդուարդ Թոփչյանը։ Ազատության հրապարակում լուսանկարների միջոցով կներկայացվի 65 տարիների ընթացքում Հանրային հեռուստատեսությամբ ցուցադրված, լավագույն մանկական հաղորդաշարերի պատմությունը: Կոմիտասի անվան կամերային երաժշտության կենտրոն. Զվարճալի դասական երաժշտություն Հունիսի 1-ին՝ ժամը 20:30-ին, բոլոր փոքրիկներին եւ նրանց ծնողներին հրավիրում ենք Կոմիտասի անվան կամերային երաժշտության տան զբոսայգի՝ զվարճալի դասական երաժշտություն ունկնդրելու: Երեխաների պաշտպանության միջազգային օրվան նվիրված բացօթյա համերգին հնագույն երաժշտության «Տաղարան» համույթը կներկայացնի ազգային նվագարանների մասին կրթական ծրագիր, ինչպես նաեւ կցուցադրվեն դասական երաժշտության հիման վրա նկարահանված սիրված մուլտֆիլմեր: «Ցուցանմուշները պատմում են. արի ստեղծագործենք միասին» խորագրով միջոցառում՝ Հայաստանի պատմության թանգարանում Երեխաների պաշտպանության միջազգային օրվան նվիրված՝ հունիսի 1-ին՝ ժամը 16:00-ին, Հայաստանի պատմության թանգարանը կիրականացնի «Ցուցանմուշները պատմում են. արի ստեղծագործենք միասին» խորագրով միջոցառում՝ Մայր Աթոռ Սբ. Էջմիածնի եւ Հայկական բարեգործական ընդհանուր միության հայորդաց տների սաների հետ համատեղ: Նախագծի շրջանակում սաներն իրենց ստեղծագործական փորձով կկիսվեն փոքրիկների հետ, հնարավորություն կունենան Հայաստանի պատմության թանգարանի ցուցանմուշների կրկնօրինակների եւ լուսանկարների, ինչպես նաեւ վարպետաց դասի միջոցով ծանոթանալու հայկական գորգագործության, փայտագործության, քանդակագործության, խեցեգործության, մանրանկարչության, գեղանկարչության եւ սվաստիկայի գաղտնիքներին: ԳԱԹ. «Պատանի» ակումբ. «Մեծերը՝ մանուկ» ժամանակավոր ցուցադրություն Երեխաների պաշտպանության միջազգային օրը՝ հունիսի 1-ին, Գրականության եւ արվեստի թանգարանն առաջարկում է մի շարք ինտերակտիվ միջոցառումներ՝ փոքրիկ այցելուների համար: Ժամը 12:00-ին հանդիսականների ներկայությամբ կբեմադրվի «Պապն ու շաղգամը», «Չարի վերջը» եւ «Կիկոսի մահը» ստվերների թատրոնի ինտերակտիվ ներկայացումների շարքը: Ժամը 14:00-ին «Մեծերը՝ մանուկ» ժամանակավոր ցուցադրության բացմամբ կազդարարվի «Պատանի» ակումբի մեկնարկը: Ցուցադրության կազմակերպման աշխատանքներին ակտիվորեն մասնակցել են ակումբի անդամ փոքրիկները: Հունիսի 1-ին՝ ժամը 12:00-ին, Ա. Սպենդիարյանի տուն-թանգարանը փոքրիկ արվեստասերների համար կիրականացնի «Երեք արմավենի» պատկերազարդ մուլտֆիլմի դիտում: Մուլտֆիլմը ներկայացնում է Միխայիլ Լերմոնտովի համանուն պոեմի հիման վրա գրված՝ Ալեքսանդր Սպենդիարյանի սիմֆոնիկ պատկերի ստեղծման պատմությունը: Ժամը 15:00-ին փոքրիկները հնարավորություն կունենան նաեւ մասնակցելու «Ալմաստը փոքրիկների համար» տիկնիկային ներկայացմանը, որը հագեցած է ձայնային եւ լուսային էֆեկտներով: Արամ Խաչատրյանի տուն–թանգարան. «Տեսնող սրտեր» հոբելյանական մենահամերգ Հունիսի 1-ին՝ ժամը 14:00-ին, Արամ Խաչատրյանի տուն-թանգարանում ելույթ կունենա ՀՀ ԿԳՄՍՆ Գեղարվեստական դաստիարակության եւ մշակույթի մանկապատանեկան կենտրոնի «Կանչ» եւ «Դեպի լույս» միացյալ երգչախումբը, որը գործում է Երեւանի Նիկողայոս Տիգրանյանի անվան տեսողության խանգարումներ ունեցող երեխաների թիվ 14 հատուկ դպրոցում: Կոմիտասի թանգարան-ինստիտուտ. Երեխաները՝ երեխաների համար Հունիսի 1-ին՝ ժամը 14։00-ին, Կոմիտասի թանգարան-ինստիտուտում տեղի կունենա «Երեխաները՝ երեխաների համար» խորագրով համերգ։ Ելույթ կունենա «Չայկովսկի» կամերային նվագախումբը: Խնկո Ապոր անվան ազգային մանկական գրադարանում տարաբնույթ միջոցառումներ կանցկացվեն Հունիսի 1-ին՝ ժամը 11:00-16:00-ն, գրադարանում կիրականացվեն տարաբնույթ միջոցառումներ: Երեխաները կդիտեն տիկնիկային ներկայացում՝ Հովհաննես Թումանյանի «Շունն ու կատուն», հաջորդիվ նրանց մասնակցությամբ «Մանկության մոլորակ» խորագրով տեղի կունենան նկարչություն եւ կավճանկարչություն: Երեխաները ժամանակակից մանկագիրներ Լիլիթ Ալթունյանի, Օլգա Դարյանի ստեղծագործությունների հիման վրա նկարազարդումներ կանեն: Այնուհետեւ տեղի կունենա «Գագիկն ընկել է երազների գիրկը» գրքի ինտերակտիվ խաղ-քննարկումը հեղինակ Աննա Ասլանյանի հետ: «Հեքիաթապատումների շարք» խորագրի շրջանակում դերասան Ստեփան Շահինյանը երեխաների համար հեքիաթ կպատմի, եւ կցուցադրվեն հայկական մուլտֆիլմեր: Ազգային գրադարանը սիրով հրավիրում է բոլոր փոքրիկներին՝ օրը նշելու ուրախ մոլորակի մանուկների հետ Հունիսի 1-ին՝ ժամը 14:00-ին, Հայաստանի ազգային գրադարանում համերգային ծրագրով հանդես կգան «Մանուկների մոլորակ» գեղագիտական կենտրոնի փոքրիկ սաները (կենտրոնի հիմնադիր՝ Անուշ Խաչատրյան, գեղարվեստական ղեկավար, մանկական երգերի հեղինակ` Զառա Սարիբեկյան): Նշումներ.արեւիկ, Գիտություն, երեխաներ, զանգակ, իրավունքներ, կրթւոյթւոն, Հայաստան, ՀՀ, հունիսի 1, մշակույթ, նախարարություն, սպորտ, տոն, օր


text: «Իմ քայլի» պատգամավորը խմբագրում է Նիկոլ Փաշինյանի խոսքը. «Հրապարակ» - Ազգ Նորություններ «Իմ քայլի» պատգամավորը խմբագրում է Նիկոլ Փաշինյանի խոսքը. «Հրապարակ» «Իմ քայլի» պատգամավորը խմբագրում է Նիկոլ Փաշինյանի խոսքը. «Հրապարակ» «Հրապարակ» թերթը գրում է. «Իշխանական պատգամավոր Կարեն Սարուխանյանին հարցրինք՝ ի՞նչ է նշանակում Փաշինյանի՝ Արագածոտնում արած հայտարարությունը, թե «մեր տղաները զոհվեցին նրա համար, որ երբ Ալիեւն ասի՝ Ղարաբաղի հարցը լուծված է, մենք ասենք՝ լուծված չէ»։ Պատգամավորը որոշեց խմբագրել «շեֆի» խոսքը, թե ուզում էր ասել՝ մեր տղաները զոհվել են հանուն հայրենիքի։ Այդ դեպքում ինչո՞ւ էր Ալիեւի անունը տալիս։ «Որովհետեւ իրենք միշտ ասել են, որ Արցախը պետք է իրենցը լինի, ամբողջությամբ պատկանի իրենց, բայց այսօր մենք ունենք որոշակի իրավիճակ, որ մի մասը հայկական է, ապրում են հայեր... իմաստը դա է։ Ավելի ճիշտ՝ իմաստն այն էր, որ թշնամիներն իրենց նպատակին չեն հասել»։ Փաստորեն, այդքան տղաների զոհեցիք, որ Ալիեւի մոտ «կո՞զր» ունենաք։ «Չենք զոհել, տղաները զոհվել են իրենց հայրենիքի համար, որ պահեն հայրենիքը, եւ այսօր ունենք հայրենիք»։ Իսկ ինչո՞ւ Փաշինյանը հենց այդպես էլ չասաց։ «Հենց դա է ասել։ Ես ասացի, չէ՞, Ալիեւը մեսիջը տվել էր, որ Ղարաբաղն իրենցն է լինելու, հիմա մենք կարող ենք ասել, որ այդպես չէ, որովհետեւ մենք Արցախ ունենք»։ Իսկ հնարավոր չէ՞ր Ալիեւին դա հասկացնել ոչ թե տղաների կյանքի գնով, այլ՝ բանակցություններով։ «Ինչ հնարավոր եղել է, արվել է»:


text: Սակագնային փաթեթի վճարը ամսական 1500 դրամ է։ Հետվճարային «Սմարթ 1500» սակագնային փաթեթին միանալու համար ձեզ անհրաժեշտ է մոտենալ Beeline ցանկացած վաճառքի եւ սպասարկման գրասենյակ, ներկայացնելով անձը հաստատող փաստաթուղթ։ «Սմարթ 1500» դեպքում հնարավոր է կուտակել առավելագույնը 100 SMS եւ 3000 ՄԲ: Հետվճարային «Սմարթ 1500» սակագնային փաթեթն ամբողջությամբ տրամադրվում է ամսվա առաջին օրը փաթեթին միանալու պարագայում: Այլ օր միանալու դեպքում փաթեթի բաժանորդային վարձը եւ փաթեթով տրամադրվող րոպեները, SMS-ներն ու MB-երը հաշվարկվում են մինչեւ տվյալ ամսվա վերջ մնացած օրերին համապատասխան:


text: Ինքնասպանությունների հիմնական պատճառը հավասարակշռության խախտումն է | Arm Version Ինքնասպանությունների հիմնական պատճառը հավասարակշռության խախտումն է Հունիսի 10, 2011 | 16:19 «Ինքնասպանությունների պատճառների մասին խոսելիս առաջին հերթին պետք է նկատի ունենանք մարդկանց սոցիալական վիճակը, որովհետեւ ինքնասպանության դիմելուն դրդում է սոցիալ-տնտեսական վիճակը, մանավանդ եթե բնակչության կեսը գործազուրկ է: Գրեթե ամեն շաբաթ բերվում են գործեր։ Ես ընթերցում եմ այդ բազմահատոր ինքնասպանության գործերը, եւ կարող եմ ասել, որ սովորաբար խոսում են կոնկրետ մեկ դրդապատճառի մասին, բայց այդպիսի դեպքեր շատ քիչ են պատահում, քանի որ այդ քայլին դիմում են մի շարք պատճառներ ունենալով»,- այսօր, «Ընտրություն» մամուլի ակումբում, լրագրողների հետ հանդիպման ժամանակ ասաց ԵՊՀ պրոֆեսոր, դատական փորձագետ, հոգեբան, արձակագիր Էլդա Գրինը: Ըստ նրա, այսօր առավել գերիշխում են անզորությունից, ելք չգտնելուց, փակուղում գտնվելու զգացողությունից եւ օտարացումից ինքնասպանության դիմելու դեպքերը։ Ըստ որում` ամենաշատն ինքնասպանության են դիմում դեռահասները եւ պատանիները: Հոգեբանը նշեց, որ ինքնասպանություն գործելու դրդապատճառները շատ են, հիմնականում` հոգեբանական պրոբլեմները: Ըստ դատական հոգեբան-փորձագետի, ինքնասպանության դիմելու համար կա ընդունված 5 դրդապատճառ: Ինքնասպանության դիմելու առաջին դրդապատճառը կոչվում է «կանչ». մարդը կարող է ինքնասպանության դիմել, քանի որ ուզում է՝ ի վերջո, իր վրա ուշադրություն դարձնեն, հասկանան, որ կողքով անցել են ու իրեն չեն նկատել: Այս դրդապատճառը հատուկ է դեռահասներին, որոնց հաճախ թվում է, թե այդպես է, սակայն իրականում այդպես չի լինում: Հոգեբանի խոսքով՝ պատճառն այն է, որ դեռահասները մաքսիմալիստ են ամեն հարցում եւ շատ զգայուն: Երկրորդ դրդապատճառը խուսափումն է. ինքնասպանության դիմելով՝ մարդը փորձում է խուսափել սպասվող պատժից կամ վախենում է ապագայից, ապագայի հանդեպ վախից, իր ունեցած հիվանդության զարգացումից կամ այլ տառապանքներից: Երրորդ դրդապատճառը կարող է լինել ինքնապատիժը, այսինքն` մարդն ինչ-որ արարք է գործել եւ այդկերպ փորձում է պատժել ինքն իրեն: Չորրորդ դրդապատճառը մերժումն է. կյանքը մերժում է նրան իր ամբողջ գեղեցկությամբ, այսինքն՝ ընթանում է հակառակ իր բնազդի, քանի որ մենք ունենք ապրելու բնազդ: Իսկ հինգերորդն ինքնամեղադրումն է, որն ինքնապատժի զուգորդումով սոցիալ-հոգեբանական դեզադապտացիայի արդյունք է. մարդն իրեն հարմարավետ չի զգում այս կյանքում եւ ուզում է հեռանալ այս աշխարհից: Էլդա Գրինի խոսքով, այժմ ամենաշատը տարածված է ինքնասպանության դիմելու այն դրդապատճառը, երբ մարդն օտարացված է, անզոր է եւ ապագա չի տեսնում: «Ինքնասպանություն չգործելու համար կարեւոր է, որ մարդիկ լավ պատկերացնեն ապագան: Ինքնասպանությունների տարածման հիմնական գործոնները սոցիալ-հոգեբանական արտահարմարումը եւ տնտեսական ծանր վիճակն են: Քաղաքակիրթ երկրներում հաշվում են՝ ինչքան մասնագետ է պետք, պատրաստում են մոտավորապես այդքան։ Իսկ մեզ մոտ, վերցնենք հոգեբաններին, հոգեբան պատրաստում են Հայաստանի գրեթե բոլոր բուհերը, արդյունքում՝ հոգեբան շրջանավարտները պատրաստ են կատարել ցանկացած աշխատանք, բայց հաճախ դա էլ չեն գտնում»,- ասաց նա: Փաստորեն, բալանսը խախտված է մասնագետների եւ նրանց պահանջարկի միջեւ, պետք է պատրաստվեն այնքան թվով մասնագետներ, որքան պահանջվում է: Թվելով հոգեբանության մեջ ինքնասպանության ընդունված սահմանումները՝ Էլդա Գրինը նշեց, որ եթե նախկինում համարվում էր, որ ինքնասպան լինում են մարդիկ, որոնք հոգեպես առողջ չեն, ապա այսօր հոգեբանները պնդում են, որ ինքնասպանությունը վկայում է հասարակության մեջ հավասարակշռության խախտման մասին։ Ըստ դատական փորձագետի՝ ինքնասպանության դեպքերն ավելացել են նաեւ բանակում: Սակայն, այս թեմայով խոստացավ խոսել ավելի ուշ:


text: Հասարակ դպրոցականները վախեցրել են ՆԱՍԱ-ի աշխատակիցներին. ինչպե՞ս է դա նրանց հաջողվել - BlogNews.am event_note22:45 , 4 օգոստոս 2021 visibility 494 commentմեկնաբանել Ձմռանը ՆԱՍԱ-ի ողջ ուշադրությունը սեւեռված էր ավստրալական փոքրիկ Մալանդա քաղաքի վրա։ Այնտեղ գտնվող դպրոցի անմիջապես բակում փոքրիկ երկնաքար էր ընկել։ Երկնային մարմնի վայրէջքը տիեզերական սարքավորումները ֆիքսել չէին կարողացել։ Սակայն, ինչպես ավելի ուշ պարզ դարձավ, երկնաքարը թռիչք ամենեւին էլ չէր կատարել։ Ընկած երկնային մարմնի մասին նորությունն արագ տարածվեց գիտական համայնքում։ ՆԱՍԱ-ի աշխատակիցները դպրոցից թույլտվություն ստացան տիեզերական օբյեկտն ուսումնասիրելու եւ լաբորատոր հետազոտություններ իրականացնելու։ Օբյեկտը լուսանկարեցին բոլոր կողմերից, որպեսզի ավելի լավ հասկանան դրա բնույթը։ Սակայն դպրոցի տնօրենը վերջ տվեց իրարանցմանը եւ պատմեց, որ երկնաքարն արհեստական է։Այն պարզապես արտ-օբյեկտ է, որը պատրաստել են դպրոցականները։ Վերջիններիս հանձնարարված էր մոդելավորել ընկած երկնաքար եւ ուսումնասիրություններ կատարել։ Տնօրենը չէր էլ մտածել, որ առաջադրանքն այդքան առաջ կգնա եւ կհայտնվի ամերիկացի մասնագետների ուշադրության կենտրոնում։ Փորձին մասնակցել էին նաեւ տեղի ոոստիկանները, որոնք օգնում էն երեխաներին ամեն ինչ հնարավորինս իրականին մոտ կազմակերպել։ Փորձը երկու կարեւոր նպատակ ուներ։ Նախ՝ դպրոցականների եւ ոստիկանության աշխատակիցների, հրշեջների, մամուլի համագործակցության ապահովումը։ Երկրորդ՝ դպրոցական ծրագրից դուրս երեխաների մոտ ստեղծարարություն սերմանելը։ Տեղի ունեցածի վերաբերյալ զեկույցներն այնքան ճշմարտանման էին, որ գործակալները սկզբում չէին էլ կասկածում երկնաքերի իրական լինելու վրա։ Հենց այդ զեկույցներից մեկն էլ հայտնվել էր ՆԱՍԱ-ի ձեռքերում։ Գրավոր առաջադրանքը պետք է մնար դպրոցական կրթության շրջանակներում, սակայն ստիպեց անհանգստանալ տիեզերագետներին։ Երկնաքարեր Երկրի վրա հաճախ են ընկնում, եւ խոսքը գնում է ոչ միայն փոքրիկ, այլեւ բավականին խոշոր օբյեկտների մասին։ Խոշոր երկնաքարի վայրէջք ֆիքսվում է մոտավորապես 25 տարին մեկ անգամ, իսկ մանր երկնաքարերը Երկրին բախվում են գրեթե ամեն օր։


text: Ճապոնիայում 8.5 մագնիտուտով երկրաշարժ է գրանցվել - yerkir.am Ճապոնիայում 8.5 մագնիտուտով երկրաշարժ է գրանցվել 30 Մայիսի 2015, 18:17 Ճապոնիայում երկրաշարժ է գրանցվել: Ինչպես հաղորդում է «BBC»-ի ռուսական ծառայությունը, երկրաշարժի մագնիտուդը կազմել է 8.5 բալ: Ականատեսները պատմել են, որ երկրաշարժի հետեւանքով Տոկիոյում տները ճոճվել են, սակայն առայժմ տուժածների եւ ավերածությունների մասին տեղեկություններ չեն հաղորդվում:


text: «Հայելու առաջ» հաղորդումը փակելը քաղաքական ճնշման հետեւանք է. Սաթիկ Սեյրանյան. Aysor.am | Հայաստանի Ժուռնալիստների Միություն «Հայելու առաջ» հաղորդումը փակելը քաղաքական ճնշման հետեւանք է. Սաթիկ Սեյրանյան. Aysor.am 10:30 19-10-2019 «Մասնավոր հեռուստաընկերությունը պետք է մեկնաբանի՝ ինչու է գնացել այդ քայլին, որովհետեւ, ինչքան հասկանում եմ Անժելա Թովմասյանի խոսքից, հայտարարությունից, եղել են ճնշումներ», – Aysor.am-ի հետ զրույցում ասաց Սաթիկ Սեյրանյանը։ «Անհասկանալի է, երբ դա այդ հեռուստաընկերության ամենառեյտինգային հաղորդումն է, որպես գործատու, ընկերությունը պետք է ամեն կերպ պահեր, սա նշանակում է, որ խնդիրը եղել է քաղաքական ու ընկերությունը ստիպված է գնացել այդ քայլին», – ասաց նա։ «Խոսվում է աննախադեպ ազատության մասին, նշվում է, որ մամուլը երբեւէ այսքան ազատ չի եղել, բայց ունենում ենք դեպք, երբ հեռուստաընկերությունը ստիպված է լինում քաղաքական ճնշումների ներքո հաղորդաշար փակել։ Այնուամենայնիվ, մենք պետք է հասկանանք, թե ինչպես են մեկնաբանում սա հեռուստաընկերությունից, ի՞նչ խնդիրներ են եղել», – ասաց Ժուռնալիստների միության նախագահը։ «Հաշվի առնելով, որ հեռուստաընկերության ղեկավարն Ազգային ժողովում ներկայացված է որպես քաղաքական ուժի ղեկավար, կարծում եմ, որ հերքումներ կտեսնենք, բայց կգա ժամանակ, որ ամբողջ ճշմարտությունը հայտնի կդառնա։ Կարծում եմ, որ, այո՛, սա քաղաքական ճնշման հետեւանք է, որովհետեւ որեւէ հեռուստաընկերության ղեկավար իր ռեյտինգային հաողորդումը չի փակի։ Կարծում եմ՝ դժվարությամբ են գնացել այս քայլին, ուրիշ ձեւ չեն ունեցել, քան իշխանությունների ցանկությունը կատարելը», – ընդգծեց Ս. Սեյրանյանը։


text: Վերամուտ՝ Թաւրիզի հայոց դպրոցների 2014-2015 ուսումնական տարեշրջանի - «ԱԼԻՔ» Օրաթերթ You are here:Գլխաւոր էջ»Լուրեր»Համայնք»Ատրպատական»Վերամուտ՝ Թաւրիզի հայոց դպրոցների 2014-2015 ուսումնական տարեշրջանի Ատրպատական, ազգային առաջնորդարան - 2014 թւականի սեպտեմբերի 23-ին առաւօտեան ժամը 8-ին հնչեց Թաւրիզի հայոց ազգային դպրոցների 2014-2015 ուսումնական-կրթական տարեշրջանի առաջին զանգը։ Վերամուտի այդ գեղեցիկ օրը տեսչութեան, ուսուցչական կազմի եւ աշակերտութեան կողքին կային բազմաթիւ հրաւիրեալներ, դրանց շարքում Թաւրիզի հոգեւոր հովիւ Տ. Առաքել քհնյ. Տմտմեանը, ազգային իշխանութեան ներկայացուցիչները, դպրոցի ուսուցիչ-ուսուցչուհիները, նաեւ հանգստի կոչւած ուսուցիչ-ուսուցչուհիները եւ աշակերտութեան ծնողները: Ապա Տ. Առաքել քհնյ. Տմտմեանը Տէրունական աղօթքից յետոյ՝ ընթերցեց Ատրպատականի հայոց թեմի առաջնորդ Տ. Գրիգոր եպս. Չիֆթճեանի ողջոյնի պատգամը, որը ճամբորդութեան պատճառով՝ բացակայում էր հանդիսութիւնից։ Բացման խօսքով ներկաներին բարի գալուստ մաղթեց դպրոցների տեսչուհի Արմինէ Վահրամեանը։ Տեսչուհին ողջունեց բոլոր աշակերտութեան ներկայութիւնը դպրոցում եւ իր ուրախութիւնը եւ գոհունակութիւնը յայտնեց, որ մէկ տարի եւս սոյն սրբազան շէնքը իր դռները բացած՝ իր գիրկն ընդունեց մեր համայնքի աշակերտ-աշակերտուհիներին։ Ապա ընթերցեց Իրանի Իսլամական Հանրապետութեան ուսումնադաստիարակչութեան նախարարի եւ Թաւրիզի ուսումնադաստիարակչութեան 3-րդ հիմնարկի տնօրէնի շնորհաւորական ուղերձները՝ դպրոցի վերամուտի առիթով։ Ծրագրի յաջորդ բաժնում աշակերտութիւնն ունեցաւ գեղարւեստական ծրագիր։ Նրանք խմբերգերով, արտասանութիւններով եւ աշակերտական խօսքով իրենց ելոյթը ներկայացրին ներկաներին։ Ապա աշակերտութեանը տրւեցին իրենց դասագրքերը, նրանք պարգեւատրւեցին նաեւ նւէրներով։ Ծաղիկներով գնահատւեցին հանգստի կոչւած ուսուցիչ-ուսուցչուհիները եւ ազգային իշխանութեան ներկայացուցիչները։ Միւս ուսուցիչներին նաեւ յանձնեցին իրենց շաբաթական ծրագրերը եւ այլ յարակից կարեւոր թղթեր։ Հարկ է անդրադառնալ, որ այս բաժնում նւէրներ տրւեցին նաեւ սոյն տարում համալսարան մուտք գործած եւ կամ համալսարանական բարձր մակարդակի քննութիւններում յաջողութիւն ձեռք բերած անձանց։ Նւէրներով գնահատւեցին նաեւ դպրոցի բացման օրը դպրոց մուտք գործած առաջին աշակերտը եւ առաջին ուսուցիչը։ Նւէր տրւեց եւ շնորհակալութիւն յայտնւեց ամառային արձակուրդներում գրադարանում աշակերտների հետ ընթերցանութիւն պարապած Ժուլիանա Աղաջանեանին, նաեւ տարրական օղակի վեց ուսուցչուհիներին, որ ամառային պարապմունքները իրականացրին։ Ուսումնադաստիարակչութեան հիմնարկի գնահատագրերով գնահատւեցին նաեւ այն աշակերտ-աշակերտուհիները, որոնք անցնող նստաշրջանում «Ջաբերեբնէ Հայեան» գիտա-հետազօտական փրոժէներում առաջնութիւն էին արձանագրել՝ Իզաբէլ Սարգսեանը, Շարիս Վարդանեանը, Նարէ Սայեադեանը եւ Անդրու Մկրտչեանը, նաեւ Նարէ Սայեադեանը, որ «Իւսիմաս» թւաբանական մրցոյթում երկրում գրաւել է 2-րդ տեղը եւ Մինելլի Մելիք-Միրզայեանը, որը ներկայացրել էր իր ճամբորդական տպաւորութիւնները։ Վերջում բոլոր ներկաները հիւրասիրւեցին ծնողական խորհրդի կողմից, աշակերտութիւնը մեկնեց դասարանները եւ ներկայ հիւրերը գոհ ու բաւարարւած՝ վերադարձան տուն։


text: Արարատի մարզպետ Գարիկ Սարգսյանը հանդիպել է Հայաստանի զբոսաշրջության զարգացման հիմնադրամի ներկայացուցիչների հետ - Արարատի մարզպետարան Արարատի մարզպետ Գարիկ Սարգսյանը հանդիպել է Հայաստանի զբոսաշրջության զարգացման հիմնադրամի ներկայացուցիչների հետ Արարատի մարզպետ Գարիկ Սարգսյանն այսօր ընդունել է Հայաստանի զբոսաշրջության զարգացման հիմնադրամի տնօրեն Արա Խզմալյանին եւ նրան ուղեկցող հիմնադրամի ներկայացուցիչներին: Հանդիպման սկզբում Արա Խզմալյանը շնորհակալություն է հայտնել մարզպետին ընդունելության համար եւ ներկայացրել հիմնադրամի հիմնական նպատակներն ու մարզում նախատեսվող ծրագրերը: Նշելով, որ Արարատի մարզը զբոսաշրջության մեծ ներուժ ունի եւ ոլորտի ուսումնասիրման ու մարքեթինգային ճիշտ քաղաքականություն վարելու դեպքում այն համաշխարհային շուկայում կարող է որպես գրավիչ զբոսաշրջային մարզ ներկայանալ՝ հիմնադրամի ներկայացուցիչները փոխհամագործակցության առաջարկ են արել: Մարզպետ Գարիկ Սարգսյանը ողջունել է նախաձեռնությունը եւ շնորհակալություն հայտնել Արարատի մարզի նկատմամբ առանձնահատուկ հետաքրքրություն ցուցաբերելու համար: Մարզի ղեկավարը պատրաստակամություն է հայտնել անհրաժեշտ աջակցություն տրամադրել աշխատանքների իրականացման ընթացքում: Հետագա համագործակցության վերաբերյալ հարցերի քննարկումից հետո պայմանավորվածություն է ձեռք բերվել ձեւավավորել աշխատանքային խումբ, կազմակերպել համատեղ այցելելություններ մարզի զբոսաշրջային գրավչության օբյեկտներ, այնուհետեւ մարզպետարանի քննարկմանը ներկայացնել մշակված մրցունակ առաջարկություններ եւ ներդրումային ծրագրերի նախագծեր:


text: Նիկոլ Փաշինյանն ու մարտի 1-ի ծխածածկույթը - 2 Մարտի 2022 - 4rd.am Հայաստանում եւս մի մարտի 1 նշվեց ու անցավ, եւ ինչպես միշտ՝ առանց բովանդակության։ Խորհրդարանում Նիկոլ Փաշինյանի, Ռոբերտ Քոչարյանի եւ Սերժ Սարգսյանի ղեկավարած ուժերը համատեղ հարգեցին զոհերի հիշատակը, մարդիկ տարբեր եթերներից դժգոհեցին, որ հանցագործությունը դեռեւս բացահայտված չէ ու մարդասպաններն էլ ազատության մեջ են, եւ վերջ։ Ու այդպես էլ բաց մնաց հիմնական հարցը՝ ինչո՞ւ այնուամենայնիվ իշխանափոխությունից չորս տարի անց էլ մարտի 1-ը չի բացահայտվում։ Ի՞նչ էր, ի վերջո, 2008-ի մարտի 1-ը։ Դա միայն ուժայինների գրոհ չէր սեփական ժողովրդի նկատմամբ։ Բախումներն ընդամենը երեւացող մասն էին։ Մեծ հաշվով՝ դա լավ գործող ավտորիտար համակարգի տոտալ հարձակումն էր իր իրավունքների համար պայքարելու համարձակություն ցուցաբերած ժողովրդի վրա։ Համակարգ, որում ներգրավված էին ցանկացած հրաման կատարելու պատրաստ հատուկջոկատայինները, քրեաօլիգարխիկ համակարգը՝ իր բանդաներով, դատախազությունը, դատավորները, որոնք պատրաստ էին ցանկացած անհեթեթ մեղադրանք հաստատել ու հարյուրավոր մարդկանց լցնել բանտերը, իշխանական քարոզչամիջոցները, որոնք խաղաղ ցուցարարներին ներկայացնում էին որպես զինված թմրամոլներ ու հարբեցողներ, ԿԸՀ-ը, որի գործունեության բացահայտ ցինիզմն էլ, ի դեպ, ընդդիմության ցույցերի հիմնական պատճառը դարձավ, ՍԴ-ն էր՝ իր կրավորական կեցվածքով, եւ այլն։ Հետեւաբար, ամբողջովին բացահայտել մարտի 1-ը՝ նշանակում է բացահայտել այս ամբողջ սխեման ու դրանում ներգրավվածներին։ Չենք ասում՝ անպայման բոլորին քրեական պատասխանատվության ենթարկել, բայց՝ գոնե հստակեցնել եւ եզրակացություններ անել։ Բայց դա կցանկանա անել միայն այն իշխանությունը, ում մտքով երբեւէ չի անցնի կրկնել մարտի 1-ը՝ հանուն սեփական իշխանության պահպանման։ Իսկ նա, ով աչքի առաջ ունի, որ մի օր էլ ինքն է կրակելու սեփական ժողովրդի վրա, բնականաբար՝ չի ցանկանա քանդել «պետական պատժիչ համակարգն» իր լեգիտիմ եւ անօրինական բաղադրիչներով։ Ավելին՝ պիտի անվտանգության երաշխիքներ տա, որպեսզի անհրաժեշտության դեպքում համակարգը նաեւ ի՛ր հրամանով մարտի 1 անի ու վստահ լինի, որ անպատիժ կմնա։ Բաց տեքստով սա, իհարկե, չի ասվում, ավելին՝ մարտի 1-ի գործն առերեւույթ դեռ փակված էլ չէ (կա «անջատված մաս», որն այսօրվա իշխանություններին դեռ կարող է պետք գալ)։ Բայց որտե՞ղ են, օրինակ, այն դատավորները, որոնք մարտի 1-ից հետո հարյուրավոր ընդդիմադիրների անհեթեթ մեղադրանքներով լցնում էին բանտերը։ Ճիշտ է, շատերն այսօր էլ դատավորներ են ու նույնիսկ հաճույքով «վնգստում են» մարտի 1-ից մի քանի օր առաջ կալանավորված Ջհանգիրյանի «պատերի տակ»։ Որտե՞ղ են օլիգարխները։ Ճիշտ է, դարձել են «բարեխիղճ գործարարներ» ու այսօր էլ պատրաստ են իշխանություններին ծառայեցնել իրենց «անվտանգության ծառայությունները» (հասկանալի է՝ «հեղափոխության պահապանների» ջոկատների հետ համատեղ)։ Որտե՞ղ է, օրինակ, 2008-ին Սերժ Սարգսյանի հաղթանակն արձանագրած ԿԸՀ նախագահը։ Ճիշտ է, նույն տեղում։ Որտե՞ղ են պետական լրատվամիջոցների լրագրողները, որոնք խաղաղ ցուցարարներին որպես թմրամոլներ էին ներկայացնում։ Ճիշտ է, մեծ մասը հիմա էլ նույն տեղում է ու նույն եռանդով օրվա իշխանությունների պատվերներն է կատարում։ Որտե՞ղ են նախկինների օրոք ընտրություններ կեղծող «տասովչիկները»։ Ճիշտ է, վերջին ընտրությունների ժամանակ ՔՊ-ի օգտին էին «աշխատում», իսկ շատերը նույնիսկ թեկնածուներ էին։ Պարզ ասած, մարտի 1-ը բացահայտել՝ կնշանակեր թուլացնել ու քայքայել համակարգը, մինչդեռ Նիկոլ Փաշինյանին այն դեռ պետք է գալու։ Սա է, այլ բացատրություն չկա։ Իսկ ժողովրդին հանգիստ կարելի է խաբել նաեւ ծաղկեպսակների ու հուզիչ ճառերի ծխածածկույթով։ Ով-ով, բայց Նիկոլ Փաշինյանն այդ հնարքին լավ է տիրապետում։


text: Վահան Տերյան | Մեր պարտքը | Գրանիշ Հոդված 06/05/2016 Վահան Տերյան | Մեր պարտքը Այո', այդ հավատը դեռ կենդանի է, այդ հերոսական ոգեւորությանն ընդունակ է մեր ժողովուրդը: Դառնանք մտքով դեպի մոտիկ անցյալը, հիշենք այն հերոսական ճիգերը, որ գործում էին մեր հասարակ ժողովրդի լավագույն զավակները, հիշենք այն բարձր րոպեները, երբ ժողովուրդը անձնվեր սիրով պատրաստ էր ամեն ինչ զոհաբերելու իր եղբայրների եւ իր ազատության համար, եւ կտեսնենք, որ հայ ժողովրդի հավատը կենդանի է, որ հայ ժողովրդի հոգին չեն սպանել ո'չ ահեղ արհավիրքները, ո'չ դարավոր ստրկության լուծը: Ահա թե ինչո'ւ առավել եւս անհետաձգելի, առավել եւս ստիպողական պիտի համարենք մենք մեր ժողովրդի կազմակերպության հարցը: «Մշակը» կոչ է կարդում հայ մտավորականներին միանալու, համերաշխ գործելու, մոռանալու կուսակցական եւ անձնական նկատումները ընդհանուր համաժողովրդական շահերի ու նկատումների հանդեպ : Անհնար է, այո', միամտություն կլինի կարծել, որ հնարավոր է ընդմիշտ վերացնել մեր հասարակության միջից տարբեր հատվածների ընգհարումը: ՀոդվածՎահան Տերյան Ռուբեն Հովսեփյան |Խոսք գրված Սերգեյ Դովլաթով ֆիլմի համար Ցեղասպանությանը, իրար կորցնելու սոսկալի իրողությանը ի հետեւանք, ամենուր հայ փնտրելու ազգային մեր սովորությունը երկար ժամանակ շրջանցել էր Սերգեյ Դովլաթովին։ Չէր նկատել եւ կամ, որ...


text: Ավիատոմսեր դեպի Յամբուրգ (Ռուսաստան), մատչելի ավիատոմսեր Յամբուրգ (Ռուսաստան) / Tickets.am Հասանելի արժեքներով բոլոր ավիաընկերությունների ավիատոմսերը դեպի Յամբուրգ, Ռուսաստան Ավիատոմսեր > Ռուսաստան > Յամբուրգ Ավիատոմսեր դեպի Յամբուրգ (ЯМБ) Ամրագրեք մատչելի ավիատոմսերն դեպի Յամբուրգ: Tickets.am-ի օդանավի տոմսերի որոնման ծառայության օգնությամբ դուք հեշտությամբ կգտնեք լավագույն առաջարկը Յամբուրգ-ից: Դուք միայն պետք է նշեք չվերթի ուղղությունը, ամսաթիվը մեծ ուղեւորների եւ երեխաների քանակը: Համակարգը կառաջարկի ձեզ Հաչինսոն-ից ավիատոմսերի բոլոր հնարավոր տարբերակները: Մեր կայքում դուք նաեւ միշտ կարող եք ստուգել աշխարհի ցանկացած օդանավակայանից դեպի Յամբուրգ, Ռուսաստան արդիական չվացուցակը, գտնել ակցիաներ, զեղչեր եւ հրատապ առաջարկներ առանց տանից դուրս գալու եւ պատվիրել անհրաժեշտ չվերթի ավիատոմս: Որքա՞ն արժե դեպի Յամբուրգ ավիատոմսը դեպի Յամբուրգ եւ Հաչինսոն-ից ավիատոմսի արժեքները կախված են օրից, ամսից եւ մեկնման ժամից, ինչպես նաեւ ավիաընկերությունից: Մենք համեմատում ենք ուղիղ եւ տարանցիկ չվերթների արժեքները շուրջ 750 ավիաընկերւթյունների միջեւ: Օգտվեք ավիատոմսերի որոնման ծառայությունից՝ Ձեր քաղաքից մեկնմանման ամսաթիվ եւ արժեք ճշտելու նպատակով:


text: Արարատ-Արմենիան ստուգողական խաղում հաղթեց Արարատին - Armsport.am Արարատ-Արմենիան ստուգողական խաղում հաղթեց Արարատին 23.06.22 / 13:47 «Արարատ-Արմենիան» եւ «Արարատը» շարունակում են նախապատրաստվել Կոնֆերենցիաների Լիգայի խաղարկությանը։ Թիմերն այսօր Հայաստանի ֆուտբոլի ֆեդերացիայի տեխնիկական կենտրոն Ավանի ակադեմիայում ստուգողական հանդիպում անցկացրին։ «Արարատ-Արմենիան» առաջին հանդիպումն անցկացրեց նորանշանակ գլխավոր մարզիչ Վարդան Բիչախչյանի գլխավորությամբ։ «Արարատի» գլխավոր մարզիչ Արամ Ոսկանյանը նույնպես առաջին հանդիպումն էր անցկացնում երեւանյան ակումբի ղեկին։ «Արարատ-Արմենիան» հաղթեց 3-0 հաշվով։ Առաջին կեսում գոլի հեղինակ դարձան Կարեն Մուրադյանը եւ Արմեն Համբարձումյանը։ 79-րդ րոպեին Մաիլսոն Լիման անվրեպ իրացրեց 11-մետրանոց հարվածը՝ դնելով հանդիպման վերջակետը։


text: «Լապտեր» պատանեկան հանդես: Հորինվածքներն անավարտ էին Հորինվածքներն անավարտ էին Կարելի է անվերջ մտածել այն հանդիպման մասին, որ այդպես էլ տեղի չունեցավ։ Եկեք խոստովանենք, դա ցավոտ, բայց եւ, ա՜խ, որքան հաճելի է պատկերացնել ամեն մի մանրուք այնպես, ասես այդ ամենը ֆիլմի մի դրվագ է, իսկ դու եւ՛ ռեժիսորն ես, եւ՛ սցենարիստը, եւ՛ դերասանը։ Մի ֆիլմ, որ այդպես էլ մնաց անավարտ ու դասվեց մնացած այն բոլորի շարքին, որոնք «անպայման» մի օր կդիտես։ Չնայած` դու ամեն ինչն ես սիրում այդպես կիսատ թողնել: Բայց իրականում դա վախ է։ Այո՛ , դու վախենում ես պարտականություններից, պատասխանատու որոշումներից, սխալական լինելուց։ Դու փակում ես աչքերդ ու քեզ այնտեղ լավ է՝ քո հորինած ֆիլմերի աշխարհում:


text: Ամուլսարի ծրագրի փաստաթղթային փորձաքննության համար ՀՀ կառավարությունը ELARD-ին կվճարի եւս 54 հազար ԱՄՆ դոլար - Ecolur


text: Ադրբեջանը կրակ է բացել Կարմի Շուկա-Թաղավարդ համայնքների ուղղությամբ - 10 Января 2022 - NL Ադրբեջանը կրակ է բացել Կարմի Շուկա-Թաղավարդ համայնքների ուղղությամբ «Ադրբեջանական զինուժն այսօր ժամը 14:30-ի սահմաններում հրաձգային տարբեր տեսակի զինատեսակներից կրակահերթ է բացել Մարտունու շրջանի Կարմիր շուկա-Թաղավարդ համայնքների ուղղությամբ: Դեպքի վայրում աշխատում են իրավապահ մարմինների ծառայողները: Այս պահի դրությամբ իրավիճակը համեմատաբար կայուն է»: «Ադրբեջանական լրատվամիջոցներով տարածվող տեղեկությունները, որոնց համաձայն, իբր ՊԲ-ի ստորաբաժանումները ավտոմեքենայից կրակ են բացել ադրբեջանական դիրքերի ուղղությամբ, հերթական ապատեղեկատվությունն է եւ չի համապատասխանում իրականությանը: Միջադեպի առնչությամբ համապատասխան տեղեկատվություն է տրամադրվել ռուսական խաղաղապահ զորակազմի հրամանատարությանը եւ ձեռնարկվել են միջոցներ՝ ադրբեջանական կողմին հրադադարի պահպանման ռեժիմին վերադարձնելու ուղղությամբ»:


text: Դավիդ Յուրչենկո Archives - Interfootball Սա Հայաստանն է! Արժանի ոչ-ոքի Խորվաթիայի դեմ խաղում🎥 Վելիկի Գորիցայի «Քաղաքային» մարզադաշտում Հայաստանի հավաքականն ընկերական հանդիպում անցկացրեց Խորվաթիայի իրենց գործընկերների դեմ։ Հանդիպման հենց մեկնարկում` 4-րդ րոպեին, մերոնք կարող էին բացել խաղի հաշիվը, սակայն Էդգար Բաբայանի հեռահար հարվածից հետո գնդակը մի փոքր շեղ ընթացավ։ Այդ դրվագից հետո Խորվաթիայի հավաքականը տիրեց նախաձեռնությանը եւ մեծ առավելություն ուներ, ինչի արդյունքում 24-րդ րոպեին Լուկա Մոդրիչի իրացրած անկյունային հարվածից [...] Պաշտոնական. Դավիդ Յուրչենկոն նոր ակումբ ունի Ղազախստանը ներկայացնող Կարգանդայի «Շախտյորը» պայամանագիր է կնքել հայկական արմատներով ռուս դարպասապահ Դավիդ Յուրչենկոյի հետ։ Այս մասին տեղեկանում ենք ղազախական ակումբի պաշտոնական կայքից։ 33-ամյա դարպասապահի պայմանագիրը նախատեսված է մինչեւ 2020 թվականի դեկտեմբերի 31-ը։ Յուրչենկոյի վերջին ակումբը եղել է ռուսական «Ենիսեյը», որտեղից հեռացել էր նախորդ մրցաշրջանի ավարտից հետո։ Հիշեցնենք, որ Ղազախստանում ԵԱՏՄ անդամ երկրների քաղաքացիներն այլեւս լեգիոներ [...]


text: Ջերմաստիճան - Վիքիպեդիա՝ ազատ հանրագիտարան Ջերմաստիճանը տաքի եւ սառի կամ ջերմության [1]չափողական մեծություն է։ Սառը մարմինները ունեն ցածր ջերմաստիճան, տաք մարմինները ունեն ավելի բարձր ջերմաստիճան։ Ջերմությունը բարձր ջերմաստիճան ունեցող մարմնից ինքնաբերաբար անցնում է ցածր ջերմաստիճան ունեցող մարմնին, ինչի հետեւանքով ջերմաստիճանների տարբերությունը փոքրանում է, եւ վերջիվերջո, վերանում։ Այս դեպքում ասում են, որ մարմինները գտնվում են ջերմային հավասարակշռության վիճակում։ Երկրի ջերմաստիճանի փոփոխությունը տարվա ընթացքում Որեւէ մարմնի ջերմաստիճանը քառակուսային օրենքով կախված է այդ մարմինը կազմող մասնիկների միջին արագությունից, այսինքն՝ համեմատական է մասնիկների միջին կինետիկ էներգիային։ Ձեւականորեն ջերմաստիճանը որոշվում է որպես ներքին էներգիայի ածանցյալ ըստ էնտրոպիայի։ Ջերմաստիճանը չափվում է ջերմաչափերով, որոնք կարող են սանդղավորված լինել տարբեր ջերմաստիճանային սանդղակներով։ Սպիտակուցի ալֆա-պարույրի մի հատվածի ջերմային տատանումները։ Տատանումների լայնույթը ջերմաստիճանին զուգընթաց աճում է: Ջերմաստիճանը կարեւոր դեր է խաղում բնական գիտությունների մի շարք բնագավառներում, որոնցից են ֆիզիկան, աշխարհագրությունը, քիմիան, կենսաբանությունը եւ մթնոլորտային գիտությունները։ ) 1 Կիրառությունը գիտության մեջ 1.1 Աստղաֆիզիկա 2 Թերմոդինամիկական մոտեցում 3 Վիճակագրական մեխանիկայի մոտեցում 4 Ջերմաստիճանի չափում 5 Ջերմաստիճանի չափման միավորներ եւ սանդղակներ 5.1 Կելվինի սանդղակ 5.2 Ցելսիուսի սանդղակ 5.3 Ֆարենհայտի սանդղակ 5.4 Ռեոմյուրի սանդղակ 5.5 Կապը տարբեր սանդղակների միջեւ 6 Ջերմային շարժման էներգիան բացարձակ զրոյում 6.1 Ջերմաստիճան եւ ճառագայթում 7 Ուշագրավ ջերմաստիճաններ Կիրառությունը գիտության մեջԽմբագրել Նյութի բազմաթիվ ֆիզիկական հատկություններ, ներառյալ հեղուկ, պինդ, գազային կամ պլազմային փուլերը, խտությունը, լուծելիությունը, հագեցած գոլորշին, էլեկտրահաղորդականությունը եւ այլն կախված են ջերմաստիճանից։ Ջերմաստիճանը կարեւոր դեր է խաղում նաեւ քիմիական ռեակցիաների մեջ։ Դա է պատճառը, որ մարդու մարմնի մեխանիզմները բնականոն գործում են 310 Կ ջերմաստիճանում, մինչդեռ ընդամենը մի քանի աստիճանով բարձր ջերմաստիճանները կարող են առաջ բերել ծանր հետեւանքների հանգեցնող վտանգավոր ռեակցիաներ։ Ջերմաստիճանով է որոշվում նաեւ մարմինների մակերեւույթից առաքվող ջերմային ճառագայթումը։ Այս երեւույթի քաջ հայտնի կիրառություններից է շիկացման լամպը, որում վոլֆրամի թելիկը էլեկտրականության օգնությամբ տաքացվում է մինչեւ որոշակի ջերմաստիճան, որի դեպքում սկսում է ճառագայթել տեսանելի լույս։ ԱստղաֆիզիկաԽմբագրել Ջերմաստիճան աստղաֆիզիկայում, երկնային մարմինների եւ, ընդհանրապես, միջավայրի ջերմային վիճակը եւ ճառագայթումը բնորոշող մեծություն։ Երկնային մարմինների ջերմաստիճանը որոշվում է դրանց ճառագայթումն ուսումնասիրելու միջոցով։ Ենթադրվում է, որ միջավայրը գտնվում է թերմոդինամիկական հավասարակշռության մեջ, որի համար կիրառելի են բացարձակ սեւ մարմնի ճառագայթման օրենքները։ Քանի որ երկնային օբյեկտներում (աստղեր, միգամածություններ եւ այլն) գոյություն ունեցող պայմանները խիստ տարբեր են թերմոդինամիկական հավասարակշռությունից, ապա տարբեր մեթոդներով ջերմաստիճանի որոշման արդյունքները կարող են զգալի չափով տարբերվել։ Աստղաֆիզիկայում օգտագործվում են ջերմաստիճանների հետեւյալ տեսակները։ Էֆեկտիվ ջերմաստիճան, այնպիսի բացարձակ սեւ մարմնի ջերմաստիճան, որի յուրաքանչյուր 1 ԱէԲ ամբողջ սպեկտրում ճառագայթում է տվյալ մարմնի 1 սմ քառակուսիից ճառագայթած էներգիայի հոսքին հավասար էներգիա։ Պայծառային ջերմաստիճանը բնորոշվում է նույն ձեւով, երբ հոսքը վերաբերում է սպեկտրում տվյալ ալիքի երկարությանը։ Այս ջերմաստիճան հաճախ օգտագործվում է ռադիոաստղագիտությունում։ Գոլնային ջերմաստիճան վերաբերում է այն դեպքին, երբ բացարձակ սեւ մարմնի եւ տվյալ մարմնի սպեկտրների միեւնույն հատվածներում էներգիաների հարաբերական բաշխումներն համընկնում են։ Կինետիկ ջերմաստիճանը համեմատական է մեկ մասնիկի միջին կինետիկ էներգիային, մասնավոր դեպքում, երբ մասնիկներն էլեկտրոններ կամ իոններ են, ջերմաստիճան կոչվում է էլեկտրոնային կամ իոնային։ Գրգռման ջերմաստիճանը պարամետր է, որը բնութագրում է ատոմների բաշխումն ըստ գրգռման վիճակների (էլեկտրոնային էներգետիկական մակարդակների «բնակվածություն»)։ Իոնացման ջերմաստիճանը՝ նյութի իոնացման աստիճանը բնութագրող պարամետր է, որը որոշվում է ըստ սպեկտրային գծերի հարաբերական ինտենսիվության։ Երկնային մարմինների ջերմաստիճանների որոշման եղանակները կիրառվում են ըստ տվյալ միջավայրի ֆիզիկական հատկությունների։ Այդ պատճառով աստղերի եւ, օրինակ, նոսր գազային միգամածությունների ջերմաստիճանների որոշման եղանակները տարբեր են[2]։ Թերմոդինամիկական մոտեցումԽմբագրել Երկրագնդի տարեկան միջին ջերմաստիճանը (ցելսիուսներով) Ջերմաստիճանը թերմոդինամիկայում ուսումնասիրվող հիմնական մեծություններից է։ Թերմոդինամիկան հետազոտում է ջերմության եւ աշխատանքի կապը՝ օգտագործելով հատուկ սանդղակ, որը կոչվում է բացարձակ ջերմաստիճան։ Թերմոդինամիկական տերմիններով ջերմաստիճանը մակրոսկոպիկ, ինտենսիվ փոփոխական է, քանի որ կախված է մարմինը կազմող մասնիկներից՝ լինեն դրանք ատոմներ, մոլեկուլներ թե էլեկտրոններ։ Այլ կերպ ասած՝թերմոդինամիկական հավասարակշռության մեջ գտնվող մարմնի ջերմաստիճանը նույնն է մարմինը կազմող բոլոր մասնիկների կամ մասերի համար եւ հավասար չէ դրանց առանձին ջերմաստիճանների գումարին։ Վիճակագրական մեխանիկայի մոտեցումԽմբագրել Վիճակագրական մեխանիկան տալիս է ջերմաստիճանի միկրոսկոպիկ մեկնաբանությունը՝ ընդունելով, որ մակրոսկոպիկ համակարգը կազմված է տարբեր տիպի մասնիկներից (օրինակ՝ ատոմներից եւ իոններից) եւ որ նույն տեսակի մասնիկները նման են միմյանց։ Այն բացատրում է մակրոսկոպիկ երեւույթը մոլեկուլների եւ իոնների մեխանիկայի հասկացություններով եւ կինետիկ տեսությամբ։ Վիճակագրական մեխանիկայում մասնիկների փոխարեն օգտագործվում են նրանց ազատության աստիճանները։ Մոլեկուլային մակարդակով ջերմաստիճանը նյութը կազմող մասնիկների շարժման հետեւանքն է։ Շարժվող մասնիկներն օժտված են կինետիկ էներգիայով։ Շարժման եւ կինետիկ էներգիայի աճի հետ բարձրանում է ջերմաստիճանը։ Շարժում կարող է լինել մասնիկների համընթաց շարժումը, մոլեկուլային տատանումներով պայմանավորված մասնիկի էներգիան կամ էլեկտրոնի գրգռումը էներգիական մակարդակում։ Չնայած համընթաց ջերմային շարժումները ուղղակիորեն չափելու համար անհրաժեշտ են հատուկ լաբորատորային սարքավորումներ, հեղուկում գտնվող փոքր մասնիկների հետ ատոմների կամ մոլեկուլների ջերմային բախումների հետեւանքով առաջացած Բրոունյան շարժումը հնարավոր է տեսնել սովորական միկրոսկոպով։ Ատոմների ջերմային շարժումները շատ արագ են, եւ դրանք նկատելու համար անհրաժեշտ են բացարձակ զրոյին մոտ ջերմաստիճաններ։ Մոլեկուլը (օրինակ, թթվածինը՝ O2) ավելի շատ ազատության աստիճաններ ունի քան ատոմը եւ մասնակցում է ինչպես համընթաց, այնպես էլ պտտական եւ տատանողական շարժումների։ Տաքանալու արդյունքում ջերմաստիճանը աճում է, քանի որ աճում է մոլեկուլների համընթաց շարժման միջին էներգիան։ Աճում է նաեւ տատանողական եւ պտտական մոդերի էներգիան։ Ուստի երկատոմ գազի ջերմաստիճանը բարձրացնելու համար կպահանջվի ավելի շատ էներգիա, այսինքն՝ երկատոմ գազն ավելի մեծ ջերմունակություն ունի, քան միատոմ գազը։ Սառեցման պրոցեսը համարժեք է համակարգից ջերմային էներգիան վերցնելուն։ Եթե այլեւս հնարավոր չէ էներգիա վերցնել, ուրեմն համակարգը գտնվում է բացարձակ զրոյում, որին հնարավոր չէ հասնել փորձնականորեն։ Բացարձակ զրոն թերմոդինամիկական ջերմաստիճանային սանդղակի (բացարձակ ջերմաստիճան) զրոն է։ Եթե հնարավոր լինել համակարգը սառեցնել մինչեւ բացարձակ զրո, համակարգը կազմող բոլոր մասնիկների շարժումը կդադարեր եւ համակարգը կգտնվեր դասական իմաստով կատարյալ դադարի վիճակում։ Սակայն քվանտամեխանիկական նկարագրությամբ նյութը նույնիսկ բացարձակ զրոյում օժտված է զրոյական տատանումների էներգիայով` անորոշությունների սկզբունքի համաձայն։ Ջերմաստիճանի չափումԽմբագրել Ցելսիուսի սանդղակով ջերմաչափ Թերմոդինամիկական ջերմաստիճանի չափման համար ընտրվում է ջերմաչափային նյութի որեւէ պարամետր, որի չափումը միարժեքորեն կապվում է ջերմաստիճանի չափման հետ։ Թերմոդինամիկական ջերմաչափի դասական օրինակ է գազային ջերմաչափը, որում ջերմաստիճանը որոշվում է հաստատուն ծավալում գտնվող գազի ճնշումը չափելու միջոցով։ Կիրառվում են նաեւ ճառագայթային, աղմուկային, ակուստիկական ջերմաչափեր։ Թերմոդինամիկական ջերմաչափը շատ բարդ սարք է, որը հնարավոր չէ օգտագործել գործնական նպատակների համար։ Այդ պատճառով չափումների մեծ մասն իրականացվում է գործնական ջերմաչափերի միջոցով, որոնք երկրորդական են, քանի որ չեն կարող նյութի որեւէ հատկություն անմիջականորեն կապել ջերմաստիճանի հետ։ Որեւէ մարմնի ջերմաստիճանը չափելու համար այն պետք է կոնտակտի մեջ դնել «փորձող» մարմնի՝ ջերմաչափի հետ։ Ջերմաչափի զանգվածը չպետք է մեծ լինի, հակառակ դեպքում զանգվածեղ ջերմաչափը կփոխի այն մարմնի ջերմաստիճանը, որի հետ գտնվում է ջերմային կոնտակտի մեջ։ Ջերմաչափը ֆիքսում է իր սեփական ջերմաստիճանը, որը իր հետ թերմոդինամիկական հավասարակշռության վիճակի մեջ գտնվող մարմնի ջերմաստիճանն է։ Ջերմաստիճանի չափման միջոցները հաճախ սանդղավորվում են ըստ Ցելսիուսի կամ Ֆարենհայտի սանդղակների։ Ամենաճշգրիտ գործնականում կիրառվող ջերմաչափը պլատինային դիմադրության ջերմաչափն է[3]։ Ջերմաստիճանի չափման նորագույն եղանակները հիմնված են լազերային ճառագայթման պարամետրերի չափումների վրա[4]։ Ջերմաստիճանի չափման միավորներ եւ սանդղակներԽմբագրել Աշխարհում ամենալայն կիրառությունն ունի Ցելսիուսի սանդղակը (°C)։ Այն ունի նույն աստիճանային բաժանումները, ինչ եւ գիտնականների կողմից օգտագործվող Կելվինի սանդղակը։ Վերջինիս զրոն համապատասխանում է Ցելսիուսի սանդղակով ջրի սառչելու ջերմաստիճանին (մեկ մթնոլորտ ճնշման տակ)` 0 ° C = 273,15 Կ[5]։ Միացյալ Նահանգներում օգտագործվում է Ֆարենհայտի սանդղակը, ըստ որի ջրի սառչելու ջերմաստիճանը 32 °F է, եռմանը` 212 °F (մեկ մթնոլորտ ճնշման տակ)։ Գիտական ջերմաստիճանային չափումների համար Միավորների միջազգային համակարգը (ՄՀ) թերմոդինամիկական ջերմաստիճանի սանդղակի միավորը որոշելու համար որպես կողմնորոշիչ կետ ընդունում է ջրի եռակի կետը։ Այս ընտրությունը հիմնավորված է նրանով, որ ի տարբերություն սառչելու եւ եռման ջերմաստիճանների, եռակի կետում ջերմաստիճանը անկախ է ճնշումից։ Պատմական պատճառներով ջրի եռակի կետը համարվում է 273,16 միավոր։ Այդ միավորը կոչվում է կելվին (Կ)` սանդղակը հորինող շոտլանդացի ֆիզիկոս Կելվինի պատվին։ Բացարձակ զրոն սահմանվում է ճշգրիտ 0 Կելվին, որը հավասար է −273,15 °C կամ −459,68 °F: Քանի որ ջերմաստիճանը մոլեկուլների կինետիկ էներգիան է, ավելի բնական կլիներ այն չափել էներգիական միավորներով (ՄՀ միավորներով` Ջոուլներով)։ Սակայն ջերմաստիճանը սկսել են չափել մոլեկուլային-կինետիկական տեսության ստեղծումից շատ առաջ, այդ պատճառով գործնական սանդղակները ջերմաստիճանը չափում են պայմանական միավորով՝ աստիճանով։ Կելվինի սանդղակԽմբագրել Բացարձակ ջերմաստիճանի գաղափարը առաջ է քաշել Վ. Կելվինը, ուստի բացարձակ ջերմաստիճանի սանդղակը կոչվում է Կելվինի սանդղակ կամ թերմոդինամիկական ջերմաստիճանային սանդղակ։ Այդ սանդղակի միավորը Կելվինն է (Կ)։ Բացարձակ ջերմաստիճանային սանդղակի ստորին սահմանը բացարձակ զրոն է՝ ամենացածր հնարավոր ջերմաստիճանը, որի դեպքում հնարավոր չէ նյութից ջերմային էներգիա վերցնել։ Ըստ սահմանման բացարձակ զրոն 0 Կ է, որը ճշգրիտ հավասար է −273,15 °C: Կելվինի սանդղակի հաշվարկման սկիզբ ընդունված է բացարձակ զրոն։ Կենցաղում օգտագործվող Ցելսիուսի եւ Ֆարենհայտի սանդղակները բացարձակ չեն, այդ պատճառով հարմար չեն որոշակի պայմաններում ընթացող փորձերում օգտագործելու համար, երբ ջերմաստիճանը իջնում է ջրի սառման կետից ներքեւ եւ հարկ է լինում այն արտահայտել բացասական թվով։ Այդ պատճառով կիրառվում են ջերմաստիճանի բացարձակ սանդղակները։ Դրանցից մեկը Ռենկինի սանդղակն է (չափման միավորը՝ °Ռ, ), մյուսը՝ բացարձակ ջերմաստիճանային (Կելվինի) սանդղակը։ Երկուսի համար էլ հաշվարկի սկիզբը զրոն է, միայն թե Կելվինի սանդղակի մեկ բաժանումը հավասար է Ցելսիուսի սանդղակի մեկ բաժանմանը, իսկ Ռենկինի սանդղակինը՝ համապատասխանաբար Ֆարենհայտի սանդղակի մեկ բաժանմանը։ Ջրի սառչելու ջերմաստիճանը ստանդարտ մթնոլորտային ճնշման դեպքում համապատասխանում է 273,15 Կ, 0 °C, 32 °F: Կելվինի սանդղակի մասշտաբը կապված է ջրի եռակի կետին (273,16 Կ), ընդ որում Բոլցմանի հաստատունը կախված է նրանից։ Դա խնդիրներ է ստեղծում բորձոր ջերմաստիճանների չափման ճշտության մեջ։ Ներկայումս քննարկվում է կելվինի՝ եռակի կետին կապելու փոխարեն նոր սահմանում տալու եւ Բոլցմանի հաստատունը ֆիքսելու հնարավորությունը[6]։ Ցելսիուսի սանդղակԽմբագրել Ցելսիուսի սանդղակն օգտագործվում է տեխնիկայում, կենցաղում, բժշկության եւ եղանակի տեսության մեջ։ Այս սանդղակով ջերի եռակի կետի ջերմաստիճանը հավասար է 0,008 °C, եւ հետեւաբար, ջրի սառչելու կետը 1 մթն ճնշման դեպքում 0 °C է։ Ներկայումս Ցելսիուսի սանդղակը սահմանում են Կելվինի սանդղակի միջոցով. Ցելսիուսի սանդղակի մեկ բաժանումը հավասար է Կելվինի սանդղակի մեկ բաժանմանը՝ t(°С) = Т(Կ) - 273,15։ Ուստի ջրի եռման կետը, որը սկզբում Ցելսիուսն ընտրել էր որպես հաշվարկի հիմք՝ համարելով 100 °C, այժմ կորցրել է իր արժեքը եւ ըստ ժամանակակից հաշվարկների, ջրի եռման ջերմաստիճանը նորմալ մթնոլորտային ճնշման դեպքում 99,975 °C է։ Ցելսիուսի սանդղակը գործնականում շատ հարմար է, քանի որ ջուրը մեր մոլորակի վրա շատ տարածված է եւ կյանքը նրանով է պայմանավորված։ Ցելսիուսի զրոն հատուկ կետ է օդերեւութաբանության մեջ, քանի որ կապված է մթնոլորտային ջրի սառչելու հետ։ Այս սանդղակն առաջարկել է Անդերս Ցելսիուսը 1742 թ.: Ֆարենհայտի սանդղակԽմբագրել Անգլիայիում եւ ԱՄՆ-ում կիրառվում է Ֆարենհայտի սանդղակը։ Ցելսիուսի սանդղակի զրոն համապատասխանում է Ֆարենհայտի սանդղակի 32 աստիճանին, իսկ 100 աստիճանը՝ 212 աստիճանին։ Կապը Ֆարենհայտի եւ Ցելսիուսի սանդղակների ջերմաստիճանների միջեւ տրվում է հետեւյալ առնչությամբ՝ t °С = 5/9 (t °F - 32), t °F = 9/5 t °С + 32: Առաջարկել է Գ. Ֆարենհայտը 1724 թ.: Ռեոմյուրի սանդղակԽմբագրել Առաջարկել է 1730 թ. Ռենե Անտուան Ռեոմյուրը՝ նկարագրելով իր հայտնագործած սպիրտային ջերմաչափը։ Միավորը աստիճան Ռեոմյուրն է (°R), 1 °R համապատասխանում է որպես հիմնական կետեր ընտրված սառույցի հալման (0 °R) եւ ջրի եռման (80 °R) միջեւ ընկած ջերմաստիճանային միջակայքի 1/80 մասին՝ 1 °R = 1,25 °C: Ներկայումս այս սանդղակը չի օգտագործվում։ Կապը տարբեր սանդղակների միջեւԽմբագրել Աղյուսակում պատկերված են Ցելսիուսի եւ այլ սանդղակների ջերմաստիճանների միջեւ կապ հաստատող առնչությունները. Ցելսիուսով Ֆարենհայտ (°F) [°F] = [°C] × 9⁄5 + 32 [°C] = ([°F] − 32) × 5⁄9 Կելվին (K) [K] = [°C] + 273,15 [°C] = [K] − 273,15 Ռենկին [°R] = ([°C] + 273,15) × 9⁄5 [°C] = ([°R] − 491,67) × 5⁄9 Դելիլ [°De] = (100 − [°C]) × 3⁄2 [°C] = 100 − [°De] × 2⁄3 Նյուտոն [°N] = [°C] × 33⁄100 [°C] = [°N] × 100⁄33 Ռեոմյուր [°Ré] = [°C] × 4⁄5 [°C] = [°Ré] × 5⁄4 Ռոմեր [°Rø] = [°C] × 21⁄40 + 7,5 [°C] = ([°Rø] − 7,5) × 40⁄21 Ջերմային շարժման էներգիան բացարձակ զրոյումԽմբագրել Երբ նյութը սառչում է, ջերմային էներգիայի շատ ձեւեր եւ դրանց հետ կապված էֆեկտներ մեծությամբ փոխվում են։ Նյութը պակաս կարգավորված վիճակից անցում է կատարում ավելի կարգավորված վիճակի։ Բացարձակ զրոյի ժամանակակից հասկացությունը բացարձակ հանգստի հասկացությունը չէ, ընդհակառակը, բացարձակ զրոյում կարող է լինել շարժում եւ կա, սակայն դա կատարյալ կարգի վիճակն է։ Պ. Լ. Կապիցա (Հեղուկ հելիումի հատկությունները) Գազը վերածվում է հեղուկի, ապա՝ բյուրեղանում՝ դառնալով պինդ մարմին (հելիումը նույնիսկ բացարձակ զրոյում մնում է հեղուկ վիճակում՝ մթնորորտային ճնշման պայմաններում)։ Ատոմների եւ մոլեկուլների շարժումը դանդաղում է, կինետիկ էներգիան նվազում է։ Մետաղների մեծ մասի դիմադրությունը ընկնում է։ Նույնիսկ բացարձակ զրոյում հաղորդականության էլեկտրոնը ատոմների միջեւ շարժվում է ֆերմիի կարգի արագությամբ (1×106 մ/վ)։ Ջերմաստիճանը, որի դեպքում նյութի մասնիկները միայն քվանտամեխանիկական շարժման շնորհիվ դեռեւս գտնվում են շարժման մեջ, բացարձակ զրո ջերմաստիճանն է (Т=0 Կ)։ Բացարձակ զրո ջերմաստիճանին հնարավոր չէ հասել։ Ամենացածր ջերմաստիճանը, որ ստացվել է 2003 թ. նատրիումի ատոմների Բոզե-Այնշտայնի կոնդենսացիայի միջոցով, 450±80×10−12 Կ է։ Ընդ որում ջերմային ճառագայթման բարձրակետը համապատասխանում է մոտ 6400 կմ ալիքի երկարությանը, ինչը մոտավորապես հավասար է Երկրի շառավղին։ Ջերմաստիճան եւ ճառագայթումԽմբագրել Մարմնի ճառագայթման էներգիան համեմատական է ջերմաստիճանի չորս աստիճանին։ Օրինակ, 300Կ ջերմաստիճանի դեպքում մեկ քառակուսի մակերեսից ճառագայթվում է մինչեւ 450 վատտ էներգիա։ Դրանով է բացատրվում գիշերվա ընթացքում Երկրի մակերեւույթի սառչելը շրջակա օդից ավելի ցածր ջերմաստիճաններ։ Բացարձակ սեւ մարմնի ճառագայթման էներգիան նկարագրվում է Ստեֆան-Բոլցմանի օրենքով։ Ուշագրավ ջերմաստիճաններԽմբագրել Սեւ մարմնի ճառագայթման ալիքի երկարության[7] պիկը Բացարձակ զրո (ըստ ճշգրիտ սահմանման) 0 K −273,15 °C որոշված չէ Ամենասառը ջերմաստիճանը[8] 100 պԿ −273,149 999 999 900 °C 29 000 կմ Բոզե-Այնշտայնի կոնդենսատ[9] 450 պԿ −273,149 999 999 55 °C 6 400 կմ Մեկ միլիկելվին (ըստ ճշգրիտ սահմանման) 0,001 Կ −273,149 °C 2,897 77 մ ( FM տիրույթ)[10] Ջրի եռակի կետ (ըստ ճշգրիտ սահմանման) 273,16 Կ 0,01 °C 10 608,3 նմ ( երկար ինֆրակարմիր ալիքներ) Ջրի եռման կետ 373,1339 Կ 99,9839 °C 7 766,03 նմ (միջին ինֆրակարմիր տիրույթ) Շիկացման լամպ 2500 Կ ≈2 200 °C 1 160 նմ (մոտիկ ինֆրակարմիր) Արեգակի մակերեւույթ[11] 5,778 Կ 5 505 °C 501,5 նմ (կանաչ եւ կապույտ լույս) Կայծակ 28 կԿ 28 000 °C 100 նմ (հեռու ուլտրակարմիր լույս) Արեգակի միջուկ 16 ՄԿ 16 միլիոն °C 0,18 նմ (ռենտգենյան ճառագայթներ) (պիկի ջերմաստիճանը)[12] 350 ՄԿ 350 միլիոն °C 8,3×10−3 նմ (գամմա-ճառագայթներ) Սանդիայի ազգային լաբորատորիա Z մեքենա[13] 2 ԳԿ 2 միլիոն °C 1,4×10−3 նմ (գամմա ճառագայթներ) Մեծ զանգվածով աստղի միջուկը վերջին օրերին[14] 3 ԳԿ 3 միլիոն °C 1×10−3 նմ Կրկնակի նեյտրոնային աստղերով համակարգեր[15] 350 ԳԿ 350 միլիոն °C 8×10−6 նմ Ռելյատիվիստական ծանր իոնային կոլայդեր[16] 1 ՏԿ 1 տրիլիոն °C 3×10−6 նմ Տիեզերքը Մեծ պայթյունից 5,391×10−44 վ հետո 1,417×1032 Կ 1,417×1032 °C 1,616×10−26 նմ (Պլանկի երկարություն)[17] Բացասական ջերմաստիճան Պլանկի ջերմաստիճան Ջերմային ճառագայթում Ցելսիուսի աստիճան (չափման միավոր) Զրոյական տատանումների էներգիա Ջերմաստիճան (աստղաֆիզիկա) Էֆեկտիվ ջերմաստիճան ↑ Temperature measure & Sensor Technology (2019). ↑ Համբարձումյան Վիկտոր, ed. (1983)։ «ՋԵՐՄԱՍՏԻՃԱՆ աստղաֆիզիկայում»։ Հայկական սովետական հանրագիտարան (հայերեն) 9։ Երեւան: Հայ սովետական հանրագիտարան հրատարակչություն։ Վերցված է հունիսի 2, 2016 CS1 սպաս. հայերենը նշված է (link) ↑ Պլատինային դիմադրության ջերմաչափ ↑ Լազերային ջերմաստիճանային չափումներ ↑ Պատմականորեն Ցելսիուսի սանդղակը մաքուր փորձնական ջերմաստիճանային սանդղակ է, որը սահմանվել է միայն ըստ ջրի սառչելու եւ եռման կետերի։ Միավորների միջազգային համակարգում կելվինի ընդգրկվելուց հետո դրա սահմանումը սկսեցին տալ ըստ Կելվինի սանդղակի համապատասխան կետերի ↑ Կելվինի նոր սահմանման մշակումը ↑ Բերված արժեքները հավասարակշռության մեջ գտնվող սեւ մարմնի համար են։ CODATA 2006-ը բաշխման օրենքի b հաստատունի համար առաջարկում է 2,8977685(51)×10-3մԿ։ ↑ «Ցածր ջերմաստիճանների համաշխարհային ռեկորդը»։ Վերցված է 2009-05-05 ↑ Բոզե-Այնշտայնի կոնդենսատի ջերմաստիճանի 450 ±80 պԿ արժեքը գրանցվել է 2003 թ. Մասաչուսետսի տեխնոլոգիական համալսարանում, նատրիումի ատոմների համար։ ↑ 2,897 77 ալիքի երկարությամբ ճառագայթման պիկի հաճախությունը 103,456 ՄՀց է։ ↑ Չափումներն իրականացվել են 2002 թ. ±3 կելվին ճշտությամբ։ 1989 measurement տալիս է 5 777,0±2,5 Կ արժեքը։ Հղում. Արեւի նկարագրությունը Archived 2008-03-07 at the Wayback Machine. : ↑ The 350 ՄԿ ջրածնային ռումբի ջերմամիջուկային վառելիքի այրման առավելագույն ջերմաստիճանն է։ Ատոմային ռումբին համապատասխանում է 50-ից 100 ՄԿ տիրույթը։ Հղում. Միջուկային զենքի ՀՏՀ, 3.2.5 Նյութը բարձր ջերմաստիճաններում Համապատասխան էջի հղումը ։ Տվյալները բերված են հանրության համար բաց աղբյուրներից։ ↑ «Տես»։ Արխիվացված է օրիգինալից 2010 թ. մայիսի 30-ին։ Վերցված է 2012 թ. հունիսի 1 ↑ Տես Աստղի էվոլյուցիան Հավելյալ հղումներ` [1] Archived 2013-04-11 at the Wayback Machine.,[2] Archived 2011-08-14 at the Wayback Machine. ↑ Տես Ներյտրոնային աստղերի տորոիդային ձեւավորումների եւ կարճ գամմա-ճառագայթների շուրջ, Ամփոփ տեքստ. ↑ Տես Փյունիկ Relativistic Heavy Ion Collider Brookhaven National Laboratory ↑ Պլանկի հաճախությունը 1,85487(14) ×1043Հց է (փոխկապակցված է Պլանկի ժամանակի հետ)։ Պլանկի հաճախությամբ ֆոտոնները ունեն Պլանկի ալիքի երկարություն։ 1,41679 (11) ×1032 Կ Պլանկի ջերմաստիճանը համապատասխանության մեջ է b /T = λmax հաշված 2,04531(16) ×10-26 նմ ալիքի երկարությանը։


text: Վարչապետ Նիկոլ Փաշինյանն այսօր իր նստավայրում հյուրընկալել է միջազգային առարկայական օլիմպիադաների մասնակիցներին եւ մրցանակակիրներին, Հայաստանում եւ Արցախում հանրապետական օլիմպիադաներում տարբեր տարիքային խմբերի լավագույն արդյունք արձանագրած աշակերտներին, «Կենգուրու 2018» միջազգային մաթեմատիկական եւ «Մեղու 2017» հայոց լեզվի մրցույթների մրցանակակիրներին, ինչպես նաեւ հանրակրթական ուսումնական հաստատությունների 2017-2018 թթ. ուսումնական տարում բարձր առաջադիմություն ցուցաբերած շրջանավարտներին: Երկրի վարչապետը շնորհավորել է դպրոցականներին ուսումնառության ընթացքում ինչպես Հայաստանում, այնպես էլ միջազգային օլիմպիադաներում գրանցած ձեռքբերումների համար եւ ՀՀ կրթության ու գիտության նախարար Արայիկ Հարությունյանի հետ միասին նրանց հանձնել է պարգեւներ՝ մեդալներ, հավաստագրեր եւ նվերներ:


text: ՏՕՍ-1Ա հրանետների խոցումը. 66.6 մլն դոլարանոց հարված ադրբեջանական բանակին. ՏԵՍԱՆՅՈՒԹ - Karevor.com 2020-10-12T21:15:05+04:00 21:15 երկուշաբթի, 12 հոկտեմբերի, 2020 թ. Պատերազմի առաջին երկու շաբաթում Ադրբեջանը 66.6 միլիոն դոլար է կորցրել միայն մեկ զինատեսակի գծով։ Եվ դա ՏՕՍ-1Ա «Սոլնցեպյոկ» ծանր հրանետային համակարգն է, որ նախկինում անհանգստություն էր պատճառում դրա մասին տեսանյութեր դիտողներին։ Ադրբեջանն այս զինատեսակը գնել է 2011-2016 թվականներին։ 24 միավոր տեխնիկայի համար Ադրբեջանը Ռուսաստանին վճարել է շուրջ 400 միլիոն դոլար։ Ասել է թե՝ ամեն հրանետի համար՝ 16.6 միլիոն դոլար։ Այն արձակում է թերմոբարիկ արկեր, որոնք այրում են տեղանքը, եւ կիրառվում են զինծառայողների, տեխնիկայի կուտակումների դեմ։ Բայց չնայած իր կրակային հզորությանը, այս մեքենայի հրթիռները թռչում են ոչ ավելի, քան 6 կիլոմետր, նոր արդիականացումների դեպքում՝ առավելագույնը 10 կմ։ Այսինքն՝ մարտերին մասնակցելու համար դրանք պետք է շատ մոտ լինեն առաջնագծին։ Հենց այս դրվագը շուտով օգտագործեց հայկական կողմը։ Այս զինատեսակն առաջին անգամ հեղինակազրկվեց հենց Արցախի Պաշտպանության բանակի ձեռամբ։ Ապրիլյան պատերազմի ժամանակ ադրբեջանցիները տեխնիկան բերեցին առաջնագիծ, մի քանի անգամ կրակեցին, եւ երբ հայկական բանակը ֆիքսեց դրանց դիրքը, անմիջապես շարքից հանեց հրանետներից մեկը։ Ադրբեջանը ստիպված էր հետ քաշել թանկարժեք տեխնիկան եւ ուղարկել պահեստ։ Երբ այս սեպտեմբերին նորից պատերազմ սկսվեց, ադրբեջանցիները կրկին այս տեխնիկան բերեցին ասպարեզ։ Մարտերի առաջին երկու շաբաթվա ընթացքում հայկական զինված ուժերն արդեն խոցեցին 4 հատ 16.6 միլիոն դոլարանոց տեխնիկա։ Եթե ներառենք Ապրիլյանի ժամանակ խոցվածը, ապա հանրագումարում ադրբեջանցիներն արդեն իսկ կորցրել են իրենց 24 մեքենաներից 5-ը։ Բոլորը միասին Ադրբեջանի հարկատուներին արժեցել է 83.3 միլիոն դոլար։


text: Առաջին անգամ Հայաստանում. Նորք-Մարաշ ԲԿ-ում կատարվել է սրտանոթի փականի փակ վիրահատություն - ԳԱԼԱ Գլխավոր/Նորություններ/Առաջին անգամ Հայաստանում. Նորք-Մարաշ ԲԿ-ում կատարվել է սրտանոթի փականի փակ վիրահատություն Ռուսաստանաբնակ անվանի բժիշկ, ակադեմիկոս Բագրատ Ալեքյանը Երեւանում է` քաղաքապետարանի ենթակայությամբ գործող Նորք — Մարաշ բժշկական կենտրոնի հատուկ հրավերով: 80-ամյա հիվանդի կյանքը փրկելու միակ եղանակն աորտային փականի վիրահատությունն էր: Հաշվի առնելով տարիքն ու կողմնակի հիվանդությունները՝ բաց վիրահատությունը հակացուցված էր: Բժիշկ Ալեքյանի, նրա թիմի եւ կենտրոնի հմուտ բժիշկների շնորհիվ Հայաստանում առաջին անգամ տրանսկաթետերային եղանակով կատարվեց աորտային փականի իմպլանտացիա: «Աորտային փականը, որի պարագիծը պետք է լինի 20-30 մմ, հիվանդի մոտ նեղացել եւ դարձել էր 6 մմ: Տեղադրվել է բալոն, որը հետո հեռացվել է, եւ անոթը լայնանալով փականը բացել է»,- նշել է ՌԴ ԱՆ գլխավոր ինտերվենցիոն սրտաբան, ակադեմիկոս Բագրատ Ալեքյանը: Վիրահատությունը տեւել է մոտ 3 ժամ: Բժշկական կենտրոնում նա կմնա 1-3 օր: Աշխարհում առաջին անգամ նման վիրահատություն կատարվել է Ֆրանսիայում՝ 2002 թվականին: Այժմ տարեկան 90 հազար այդպիսի վիրահատություն է արվում: «Մեր հիվանդն առնվազն 7-10 տարի նոր միջամտությունների կարիք չի ունենա»,-նշել է բժշկական կենտրոնի տնօրեն Միքայել Ադամյանը: Նորք-Մարաշ բժշկական կենտրոնի բուժանձնակազմը այժմ վերապատրաստվում է: Առաջիկա տարիներին նախատեսում են արդեն ինքնուրույնաբար կատարել այդպիսի փակ՝ ներանոթային վիրահատություններ: